Stefnumótun og framkvæmd stefnu er einn af fjórum meginþáttum Heildarþjálfunar stjórnenda ( Total Leader ® ) frá Leadership Management International . Þessi þjálfunarpakki fjallar um leiðirnar til að gera stefnumótun að virkri leið til árangurs í fyrirtækjum og stofnunum . Eftir því sem viðskiptaheimurinn breytist með alþjóðavæðingu og nýrri tækni og kröfurnar til að opinberar stofnanir skili mælanlegum árangri verða meiri , verður mikilvægara að stjórnendur hafi vald á nothæfum og árangursríkum stjórnunaraðferðum . Til að fyrirtæki og stofnanir skili árangri og finni nýjar leiðir til lausna , þurfa þau að móta og framkvæma stefnumótun sína þannig að þessar nýju aðferðir hafi áhrif á alla þætti starfseminnar . Fyrirtæki framtíðarinnar er fyrirtæki þar sem allir – háir sem lágir – þekkja , skilja og samþykkja tilgang , framtíðarsýn , gildi og markmið fyrirtækisins . Einungis þegar allir starfsmenn vinna saman að sama marki og stefna í sömu átt , nær fyrirtækið árangri fyrir alvöru . Í þjálfuninni er gerð margvísleg úttekt á stöðu fyrirtækisins í kaflanum : Hvar erum við stödd núna ? Í síðari köflum er farið yfir óskirnar til framtíðarinnar og í tengslum við þær skoðað hverjir lykilþættir velgengni og góðrar frammistöðu eru í fyrirtækinu . Sérstaklega er síðan fjallað um með hvaða hætti ætlunin er að koma stefnumótuninni í framkvæmd og hvernig á að viðhalda árangrinum og stefnunni . Markhópur : Þjálfuninni er ætlað að efla frammistöðu hvers konar stjórnenda , jafnt þeirra sem nýlega hafa tekið við stjórnendahlutverkinu sem þeirra reyndustu . Áhersla þjálfunarinnar beinist að fyrirtækinu og starfshópnum og byggir upp færni stjórnandans til að marka stefnuna og framfylgja henni . Framkvæmd : Þátttakandinn hefur sinn eigin einkaráðgjafa . Þeir hittast um það bil þriðju hverja viku – eða eins og þátttakandanum hentar best - í alls 6 skipti . Á fundunum er rætt um þau verkefni sem unnin hafa verið frá síðasta fundi og vinnuna framundan . Þátttakandinn vinnur með efnið í u.þ.b. 3 - 5 klukkustundir á viku . Samtals krefst námskeiðið um 90 - 110 klst. vinnu .